b'\n_START_ARTICLE_\nElsa Asenijeff\n_START_SECTION_\n\xc5\xbdivljenje\n_START_PARAGRAPH_\nElsa Maria Packeny je bila rojena v avstrijski plemi\xc5\xa1ki dru\xc5\xbeini na Dunaju, kjer je obiskovala je \xc5\xbdensko u\xc4\x8ditelji\xc5\xa1\xc4\x8de. Leta 1890 se je poro\xc4\x8dila z bolgarskim diplomatom Ivanom Johannom Nestroffom ter \xc5\xbeivela nekaj let v njegovi domovini. Po smrti sina Asena je za\xc4\x8dela pisati pod psevdonimom Elsa Asenijeff. Leta 1896 se je od Nestroffa lo\xc4\x8dila._NEWLINE_Leta 1897 je pri\xc5\xa1la v Leipzig ter nekaj semestrov \xc5\xa1tudirala filozofijo in nacionalno ekonomijo na tamkaj\xc5\xa1nji univerzi. Leto kasneje je spoznala slikarja Maxa Klingerja, postala njegov model in njegova \xc5\xbeivljenjska spremljevalka. Leta 1900 se je v Parizu rodila njuna h\xc4\x8di Desir\xc3\xa9e. Ker Klinger ni \xc5\xbeelel uradno priznati njune zveze, je imela Elsa svoje stanovanje v glasbeni \xc4\x8detrti, v ulici Schw\xc3\xa4grichenstra\xc3\x9fe 11. Elsa je veljala za zelo fascinantno in ekstravagantno osebnost._NEWLINE_Kot pisateljica je pisala feljtone o literaturi in razstavah za razli\xc4\x8dne \xc4\x8dasopise v Leipzigu. Poleg tega se je v svojih delih zavzemala za \xc5\xbeenske pravice. Od leta 1912 je pisala tudi liriko. Velja za eno zgodnjih predstavnic ekspresionizma. Gostje njenega salona so bili trije mladi pisatelji: Walter Hasenclever (1890-1940), Kurt Pinthus (1886-1975) in Franz Werfel (1890-1945)._NEWLINE_Leta 1913 sta se s Klingerjem lo\xc4\x8dila. To je vodilo v drasti\xc4\x8dno poslab\xc5\xa1anje njenega finan\xc4\x8dnega stanja, saj je bilo nemogo\xc4\x8de \xc5\xbeiveti samo od pisanja. Tako je morala zapustiti svoje stanovanje in je od tedaj \xc5\xbeivela po razli\xc4\x8dnih penzionih. Po smrti Kligerja je poskusila dobiti pravico do dela njegovega premo\xc5\xbeenje, vendar ji ni uspelo. Leta 1923 so jo, med tem brezposelno in zanemarjeno, napotili na psihiatri\xc4\x8dno kliniko. Preostanek \xc5\xbeivljenja je pre\xc5\xbeivela v razli\xc4\x8dnih psihiatri\xc4\x8dnih ustanovah._NEWLINE_Elsa Asenijeff je umrla 5. aprila 1941 v svojem 74 letu starosti v ustanovi Br\xc3\xa4unsdorf. Domneva obstaja, da je bila ena izmed \xc5\xbertev takratnega\xc2\xa0\xc2\xbbevtanazijskega programa\xc2\xab._NEWLINE_Klinger jo je naslikal na ve\xc4\x8d portretih ter njeno podobo ovekove\xc4\x8dil s kipom iz barvnega marmorja.'